Na temelju članka 13. Izjave o osnivanju (pročišćeni tekst) od 10. svibnja  2022. društva SVENKOM d.o.o. za komunalne djelatnosti sa sjedištem u Svetoj Nedelji (u daljnjem tekstu: Društvo), Skupština Društva koju čini osnivač Grad Sveta Nedelja, zastupan po gradonačelniku Dariju Zurovcu, mag.ing.el.techn.inf., univ.spec.oec., dana 6. listopada 2026. godine, raspisuje sljedeći 


                                                                   NATJEČAJ
         ZA IMENOVANJE DIREKORA/ICE
                               DRUŠTVA SVENKOM d.o.o.

Raspisuje se natječaj za imenovanje direktora/ice Društva-jedinog člana uprave Društva na određeno vrijeme od 4 (četiri) godine.
Skupština Društva imenuje upravu društva.
Za direktora/icu Društva može biti imenovana svaka potpuno poslovno sposobna fizička osoba koja ispunjava uvjete predviđene Zakonom o trgovačkim društvima i koja ispunjava sljedeće uvjete, i to: 
1. Stupanj školske spreme i struka: visoka stručna sprema VSS ili viša stručna sprema VŠS ekonomskog ili tehničkog smjera, odnosno magistar struke ili stručni specijalist ili sveučilišni prvostupnik ili stručni prvostupnik ekonomske ili tehničke struke;
2. Radno iskustvo u struci: najmanje 3 godine radnog iskustva u struci na rukovodećim poslovima; 
3. Da nema zapreke za imenovanje sukladno članku 239. stavak 2. Zakona o trgovačkim društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 144/12, 68/13, 110/15, 40/19, 34/22, 114/22m 18/23, 130/23, 136/24 );
4. Ima položen vozački ispit „B“ kategorije.

	Uz potpisanu prijavu na natječaj kandidati su obvezni dostaviti:
· životopis, 
· dokaz o hrvatskom državljanstvu (presliku domovnice), 
· dokaz o stručnoj spremi i struci (preslika diplome),
· dokaz o radnom iskustvu (potvrda HZMO o podacima evidentiranim u matičnoj evidenciji ili elektronički zapis istog),
· preslika ugovora o radu ili rješenja o rasporedu na radno mjesto ili potvrda poslodavca s naznakom vrste poslova koju je kandidat obavljao i vremenska razdoblja u kojem je kandidat obavljao navedene poslove,
· uvjerenje nadležnog suda da se protiv kandidata ne vodi istražni ili kazneni postupak, ne starija od 6 mjeseci od dana objave natječaja,
· vlastoručno potpisanu izjavu kandidata pod materijalnom i kaznenom odgovornošću s ovjerenim potpisom kod javnog bilježnika o nepostojanju okolnosti iz članka 239. stavak 2. Zakona o trgovačkim društvima (NN 111/93, 94/99, 52/00, 118/03, 107/07, 146/08, 137/09, 125/11, 111/12, 68/13, 110/15, 40/19, 34/22, 114/22, 18/23, 130/23, 136/24), ne stariju od 30 dana od dana objave natječaja,
· dokaz o položenom vozačkom ispitu ,,B'' kategorije.

Prilikom prijave na natječaj svi dokumenti mogu se priložiti u neovjerenoj preslici, a na zahtjev je kandidat dužan dostaviti izvornike ili ovjerene preslike istih.
Urednom prijavom smatra se prijava koja sadrži sve podatke i priloge navedene u javnom natječaju. Nepravodobne i nepotpune prijave neće se razmatrati.
Za kandidate koji ispunjavaju formalne uvjete natječaja provest će se prethodna provjera znanja i sposobnosti putem usmenog razgovora-intervjua.
Osobe koje prema posebnim propisima ostvaruju pravo prednosti pri zapošljavanju, moraju se u prijavi na natječaj pozvati na to pravo, odnosno uz prijavu priložiti svu propisanu dokumentaciju prema posebnom zakonu i imaju prednost u odnosu na ostale kandidate samo pod jednakim uvjetima.
	Kandidat može ostvariti pravo prednosti prilikom zapošljavanja, sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN broj 121/17, 98/19, 84/21, 156/23 – u nastavku teksta: Zakona o hrvatskim braniteljima), članku 48.f Zakon o zaštiti vojnih i civilnih invalida rata (NN broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19) i članku 9. Zakona o profesionalnoj rehabilitaciji i zapošljavanju osoba s invaliditetom (NN broj 157/13, 152/14, 39/18, 32/20 – u nastavku teksta: Zakon o profesionalnoj rehabilitaciji), dužan je u prijavi na natječaj pozvati se na to pravo te ima prednost u odnosu na ostale kandidate samo pod jednakim uvjetima.
 	Kandidat koji se poziva na pravo prednosti prilikom zapošljavanja u skladu sa člankom 102. Zakona o hrvatskim braniteljima iz Domovinskog rata i članovima njihovih obitelji, dužan je uz prijavu na natječaj osim dokaza o ispunjavanju traženih uvjeta priložiti i dokaze propisane odredbama navedenog Zakona, a koji su obavljeni na web stranici Ministarstva hrvatskih branitelja, poveznica: https://branitelji.gov.hr/zaposljavanje-843/843.
	Kandidat koji se poziva na pravo prednosti pri zapošljavanju u skladu s člankom 48.f Zakon o zaštiti vojnih i civilnih invalida rata, dužan je uz prijavu na natječaj osim dokaza o ispunjavanju traženih uvjeta priložiti i rješenje ili potvrdu o priznatom pravu.
	Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, dužan je uz prijavu na natječaj osim dokaza o ispunjavanju traženih uvjeta priložiti i dokaz o utvrđenom statusu osobe s invaliditetom.
	Kandidat svojom prijavom na natječaj daje suglasnost za daljnju obradu osobnih podataka u svrhu provođenja natječaja za prijam u službu i zasnivanja radnog odnosa.
Na službenoj internetskoj stranici Grada Svete Nedelje objaviti će se vrijeme održavanja intervjua. 
Ako kandidat ne pristupi intervjuu smatrat će se da je povukao prijavu na natječaj.
O rezultatima izbora, kandidati koji zadovoljavaju formalne uvjete natječaja, će biti obaviješteni pisanim putem u roku od 8 dana od dana donošenja odluke Skupštine Društva o imenovanju direktora ili poništenju natječaja. 
Društvo zadržava pravo ne izvršiti izbor po raspisanom natječaju, kao i isti poništiti.
Prijave s potrebnom dokumentacijom o ispunjavanju uvjeta iz natječaja podnose se u roku od 8 dana od dana objave natječaja na službenoj internetskoj stranici Grada Svete Nedelje, preporučenom poštanskom pošiljkom ili predaju osobno na urudžbeni zapisnik, na adresu: Grad Sveta Nedelja, Trg Ante Starčevića 5, 10431 Sveta Nedelja s naznakom ,,Za natječaj za imenovanje direktora društva SVENKOM d.o.o.“ – ne otvarati. 
Javni natječaj biti će objavljen i na službenoj internetskoj stranici Grada Svete Nedelje i na službenoj internetskoj stranici trgovačkog društva SVENKOM d.o.o..


Skupština Društva
GRAD SVETA NEDELJA
zastupan po
gradonačelniku Dariju Zurovcu,
mag.ing.el.techn.inf., univ.spec.oec.,v.r.



